Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8466

f) ha rendelkezésre áll, földi időjárás radartól származó meteorológiai információkra. 2007/70/II. szám Megjegyzés. — Útmutatót az ATS és repülésmeteorológiai szolgálat közötti koordináció tárgyában a Manual on Coordination between Air Traffic Services, Aeronautical Information Services and Aeronautical Meteorology Services (Kézikönyv Légiforgalmi Szolgálat, Repülés Információs Szolgálat és Repülésmeteorológiai Szolgálat közötti koordinációról) (Doc 9377). 4.3 Rendszeres megfigyelések és jelentések 4.3.1 A repülőtereken minden nap 24 órán keresztül kell megfigyeléseket végezni, kivéve, ha a meteorológiai hatóság, az illetékes légiforgalmi szolgálati hatóság és az érintett üzemeltető között másfajta megállapodás született. Az ilyen megfigyeléseket óránként, vagy ha regionális léginavigációs egyezményben úgy határozzák meg, félóránként kell végezni. Más repülésmeteorológiai állomásokon az ilyen megfigyeléseket a meteorológiai hatóság által a légiforgalmi szolgálati egységek és a légijárművek üzemeltetési követelményeinek figyelembevételével meghatározottak szerint kell végezni. 4.3.2 Rendszeres megfigyelések jelentéseit a következők szerint kell kiadni:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes